钦定古今图书集成/明伦汇编/官常典/第736卷 > 林右
## 钦定古今图书集成/明伦汇编/官常典/第736卷 > 林右

按《明外史方孝孺传》：“右字公辅，临海人。洪武中，为中
书舍人。与孝孺友善。尝奉玺书行边有功，进春坊大
学士，命辅导皇太孙。以事谪中都教授，弃官归。闻孝
孺死，为位哭于家。成祖召之不至，械至京，犹欲官之。
右对曰：‘罪人逃死已久，藉令可仕，当与孝孺同朝矣’。
成祖怒，劓之死。福王时，赠礼部尚书，谥贞穆。”